კვირადღე კუნძულ გრან-ჟატზე

კვირადღე კუნძულ გრან-ჟატზე ან კვირა პარკში() 一 ფრანგი ფერმწერის, ჟორჟ სერას ნახატი, რომელიც 1884-1886 წლებში იქმნებოდა. ნამუშევარი ავტორის მაგნუმ ოპუსადაა აღიარებული და წარმოადგენს პუანტილისტური ტექნიკის ნათელ მაგალითს, რითაც საფუძველი ჩაეყარა ნეოიმპრესიონისტულ მოძრაობას.https://www.artic.edu/artworks/27992/a-sunday-on-la-grande-jatte-1884 ამჟამად, ნახატი ჩიკაგოს ხელოვნების ინსტიტუტში ინახება.  

ნახატზე მდინარე სენას განაპირას, პარკში მყოფი ფრანგული საზოგადოებაა ასახული. კუნძული გრან-ჟატი მდინარე სენაზე გაშენებულ დასახლებას ქმნის, რომელიც, ერთ დროს, ინდუსტრიულ და საწარმო ლოკაციას წარმოადგენდა, თუმცა, მოგვიანებით, საზოგადოებრივი განსახლების არეალად იქცა.  

სერამ ნახატის შექმნას 2-3 წელი მოანდომა, ამ პერიოდში კი იგი დეტალიზებულად აღწერდა პარკის ლანდშაფტებს საკუთარ ჩანახატებში და მათ გაუმჯობესებაზე მუშაობდა. სტილის დასახვეწად ის უამრავ დროს ატარებდა ბაღებსა თუ სკვერებში და განსაკუთრებულ ყურადღებას ამახვილებდა ფერების, შუქ-ჩრდილებისა და ფორმების სტრუქტურას. საჯარო გამოფენაზე იგი, თავდაპირველად, 1886 წელს, მერვე იმპრესიონისტულ გამოფენაზე გამოჩნდა.  

ფერის ოპტიკური თეორიის შესწავლის საფუძველზე, სერამ მცირე წერტილებით ნახატის მთლიანი სტრუქტურის შექმნის ტექნიკა შეიმუშავა, რამაც პუანტილიზმს დაუდო სათავე 一 ტექნიკას, რომლის დახმარებითაც ნახატზე გამოსახული წერტილთა სიმრავლეები ერთ მთლიან გამოსახულებას ქმნიან. 
 პოპ კულტურაში 
ნახატი იქცა შთაგონების წყაროდ 1984 წლის მიუზიკლისთვის 一 კვირა პარკში ჯორჯთან ერთად 一, რომელიც ბროდვეის თეატრში დაიდგა. მიუზიკლის გავლენით, აშშ-ში ზემოხსენებულ ნახატს, ხშირად, მოიხსენიებენ ხოლმე, როგორც „კვირა პარკში“. https://news.artnet.com/art-world/three-things-seurats-a-sunday-on-la-grande-jatte-2127114
 იხილეთ აგრეთვე 
პუანტილიზმი
ნეოიმპრესიონიზმი
ჟორჟ სერა
 ბიბლიოგრაფია 

 William R. Everdell, The First Moderns: Profiles in the Origins of Twentieth Century Thought (Chicago: University of Chicago Press).

 რესურსები ინტერნეტში 
 Seurat and the Making of La Grande Jatte
 La Grande Jatte – Inspiration, Analysis and Critical Reception
 A Sunday on La Grande Jatte — 1884 at The Art Institute of Chicago
 Georges Seurat, 1859–1891, MoMA exhibition catalog
 Georges Seurat, Sunday Afternoon at La Grande Jatte, ColourLex

 სქოლიო 

კატეგორია:1884 წლის ნახატები